انجيل

اسمه 
 بالمصرى انجيل
 بالانجليزى gospel
 بالايطالى vangelo
 بالفرنساوى gospel
 باليونانى ευαγγέλιο نطقه ايڤانجليو  evangélio

  معنا انجيل 
الانجيل كلمة متعربه من ( εὐαγγέλιον،  euangelion: eu- ”كويس“، -angelion ”رساله“)
و معناها رساله كويسه يعنى بشاره .
المسيحيين بيؤمنو باربع اناجيل كتبها بعض اتباع يسوع المسيح بتوصف ميلاده و كلامه و معجزاته و صلبه و موته و قيامته

  اربع اناجيل 

عدد الأناجيل اللى بيعترف بيها المسيحيين بصفه عامه هو اربع اناجيل فى بداية العهد الجديد (انجيل متى، انجيل مرقس و انجيل لوقا و انجيل يوحنا). الانجيل عند المسيحيين هو اساس ديانتهم و بيؤمنو ان الرسل الاربعه (متى و مرقس و لوقا و يوحنا) كتبو الاربع اناجيل بوحى من الروح القدس و دا اللى بتقوله رسالة بولس الرسول التانيه لتيموتاوس 16:3 .

 كتابة الانجيل 

اتكتب الانجيل باليونانى القديم المختلف عن اليونانى الحالى اقدم نسخه من الانجيل كله مكتوبه باللغه اليونانى. الكنيسه بتؤمن بان اللى كتب انجيل متى هو التلميذ و الرسول متى، واللى كتب انجيل مرقس هو مرقس اللى هو ابن أخت القديس برنابا و تلميذ القديس بولس، واللى كتب انجيل لوقا هو لوقا الطبيب و هو واحد من تلامذة القديس بولس واللى كان معاه فى رحلاته التبشيريه، واللى كتب انجيل يوحنا التلميذ يوحنا بن زبدى. لكن محصلش تحقيق تاريخى عشان يتنسب كل انجيل للرسول اللى كتبه و خصوصن ان مفيش اى اشاره بتدل من قريب او بعيد فى الانجيل نفسه ان اى شخص هو اللى كتب الاناجيل، ودا خللا شويه دراسات تاريخيه تنسب الاناجيل لـ مجهول.

 مصادر 

تصنيف:مسيحيه
تصنيف:كتب مقدسه